Legal Document

Category: 13

Text:
97. ΝΟΜΟΘΕΤ. ΔΙΑΤΑΓΜΑ υπ’ αριθ. 251 της 30/31 Δεκ. 1973 (ΦΕΚ Α΄ 334) Περί τροποποιήσεως των περί τελών χαρτοσήμου διατάξεων. Άρθρ.1.-(Αντικαθίσταται το άρθρ. 15α του δια του από 28/28.7.1931 Π.Δ/τος κυρωθέντος Νόμ. 4755/1930 «περί Κώδικος των νόμων περί τελών χαρτοσήμου»). Άρθρ.2.-Συναλλαγματικαί και γραμμάτια εις διαταγήν μη εξ υπαρχής νομίμως σεσημασμένα θεωρούνται άκυρα ως τοιαύτα, μη δυναμένης να εγερθή αγωγής εκ συναλλαγματικής και γραμματίου εις διαταγήν καθ’ οιουδήποτε εκ τούτων ευθυνομένου. Άρθρ.3.-Το τρίτον εδάφιον της παρ. 2, του άρθρ. 3, του από 14/15.6.1946 Β.Δ/τος «περί τροποποιήσεως και συμπληρώσεως των περί τελών χαρτοσήμου διατάξεων», προστεθέν δια της παρ. 1 του άρθρ. 3, του από 18/18.7.1950 Β.Δ/τος, καταργείται. Άρθρ.4.-Δι’ αποφάσεως του Υπουργού των Οικονομικών δημοσιευομένης δια της Εφημερίδος της Κυβερνήσεως ορίζεται ο τύπος και το περιεχόμενον των ειδικών εντύπων ενσήμων συναλλαγματικών και γραμματίων εις διαταγήν, ως και πάσα σχετική λεπτομέρεια δια την εφαρμογήν του παρόντος. Άρθρ.5.-Η ισχύς του παρόντος άρχεται μετά πάροδον 10 μηνών από της πρώτης του επομένου της δημοσιεύσεώς του εις την Εφημερίδα της Κυβερνήσεως μηνός, της προθεσμίας ταύτης δυναμένης να παραταθή μέχρις 6 εισέτι μηνών δια Π.Δ/των, εκδιδομένων προτάσει του Υπουργού Οικονομικών, καταλαμβάνει δε τας από της ισχύος αυτού εκδιδομένας εν Ελλάδι ή εισαγομένας εν αυτή συναλλαγματικάς και γραμμάτια εις διαταγήν. (Αντί για τη σελ. 104,27(γ) Σελ. 104,27(δ) Τεύχος Η81-Σελ. 67 Κώδικας Τελών Χαρτοσήμου 28.Α.α.96-97